BIZ พุ่ง 4% โบรกชี้ “Backlog-กัญชาการแพทย์” หนุนรายได้ปีนี้ แตะ 2.80 พันลบ.
BIZ พุ่ง 4% “บล.โกลเบล็ก” ชี้ “Backlog-กัญชาการแพทย์” หนุนรายได้ปี 2564 อยู่ที่ระดับ 2.80 พันล้านบาท เพิ่มขึ้น 267% และกำไรเติบโต186 ล้านบาท เพิ่มขึ้น 319% มั่นใจว่าธุรกิจกัญชาทางการแพทย์ จะช่วยต่อยอดธุรกิจโรงพยาบาล สนับบสนุนการเติบโตในอนาคตอย่างต่อเนื่อง
15 ก.ค. 2564

ผู้สื่อข่าวรายงานว่า วันนี้ (15 ก.ค. 64) ราคาหุ้นบริษัท บิสซิเนสอะไลเม้นท์ จำกัด (มหาชน) หรือ BIZ ณ วลา 11.03 น. อยู่ที่ระดับ 10.60 บาท เพิ่มขึ้น 0.40 บาท หรือ 3.92% โดยทำจุดสูงสุดที่ 10.90 บาท และทำจุดต่ำสุดที่ 10.40 บาท ด้วยมูลค่าการซื้อขาย 63.79 ล้านบาท

ราคาหุ้น BIZ วันนี้ปรับตัวเพิ่มขึ้น โดยบริษัทหลักทรัพย์ โกลเบล็ก จำกัด ระบุในบทวิเคราะห์เมื่อวันที่ (9 ก.ค. 2564) โดยประเมินต่อหุ้น BIZ ว่าได้ปรับเพิ่มประมาณการรายได้ปี 2564 จาก 2.20 พันล้านบาท สู่ 2.80 พันล้านบาท เติบโต 267% จากงวดเดียวกันของปีก่อน และปรับเพิ่มประมาณกำไรสุทธิปี 2564 จาก 115 ล้านบาท สู่ 186 ล้านบาท เติบโต 319% จากงวดเดียวกันของปีก่อน โดยรายได้ดังกล่าวมี Backlog รองรับแล้ว 2 พันล้านบาท (รายได้ไตรมาส 1/2564 อยู่ที่ 550 ล้านบาท) ที่คาดว่าจะส่งมอบภายในปี 2564 และมีรายได้จากการบริการและโรงพยาบาลอีกราว 270 ล้านบาท
ด้านนายสมพงษ์ ชื่นกิติญานนท์ ประธาน​เจ้าหน้าที่บริหารบริษัท BIZ เปิดเผยว่า ธุรกิจกัญชาทางการแพทย์ จะช่วยต่อยอดธุรกิจโรงพยาบาล สนับบสนุนการเติบโตมากขึ้น และมั่นใจว่าในอนาคตโตต่อเนื่อง
สำหรับ BIZ ตอนนี้โรงพยาบาลเฉพาะทางมะเร็ง แคนเซอร์อลิอันซ์ ศรีราชา จังหวัดชลบุรี ได้เปิดให้บริการ แผนกกัญชาทางการแพทย์เป็นที่เรียบร้อยแล้ว และถือเป็นอีกหนึ่งความตั้งใจ เพื่อช่วยเหลือผู้ป่วยด้วยการนำกัญชามาเสริมในการรักษาโรคมะเร็ง
อย่างไรก็ตาม ซึ่งถ้าหากว่าใครมีความสนใจกัญชาทางการแพทย์สามารถติดต่อสอบถามรายละเอียดได้ที่ แผนกกัญชาทางการแพทย์ ในเวลา 08:00-12:00 น. เบอร์ 033-046333 หรือ Line Official : @cah.sriracha
 